Збор з соцень і соцень твораў мастацтва адчынялі 4 старажытныя, XVI стагоддзя, драўляныя фігуры апосталаў. “Яны з Беларусі, — заўважыў дырэктар і распавёў гісторыю, у якую цяжка было паверыць. У 1979 годзе здымачная група “Беларусьфільма на чале з рэжысёрам Валерыем Рубінчыкам у пашкоджаным часам, але тым не менш шыкоўным палацы XVII стагоддзя Канецпольскіх-Жэвускіх у Падгорцах, размешчаных у 5 кіламетрах ад Алеска, вяла здымкі фільма “Дзікае паляванне караля Стаха па аповесці Уладзіміра Караткевіча. Пасля здымкаў на снезе пад сценамі палаца засталіся 4 старажытныя скульптуры апосталаў, прывезеныя “Беларусьфільмам у якасці студыйнага рэквізіту і без усялякага спачування пакінутыя кінематаграфістамі на знішчэнне. Скульптуры ўратавалі простыя жыхары Падгорцаў, патэлефанаваўшы ў музей Вазніцкаму, калі невядомыя нягоднікі ўжо спілавалі на адной з постацяў галаву.